ભાજપના સૂત્રોનું માનીએ તો પક્ષ ચૂંટણી પ્રચાર માટે સુપ્રીમ કોર્ટના આદેશ પર પોતાનું સ્ટેન્ડ તૈયાર કરી રહ્યો છે. જેથી તેને ચૂંટણી સમયે દલીત વોટર્સને આકર્ષવા માટે ઉપયોગમાં લઈ શકાય. ભાજપે દલિત મતદારોને પોતાના તરફ આકર્ષવા માટે પક્ષના નેતાઓને તેમના ઘરે જઈને જમવા માટે જણાવ્યું હતું. જોકે તેનો કોઈ ખાસ પ્રભાવ નથી પડી રહ્યો. જ્યારે વિરોધ પક્ષે ભાજપની આ ઝુંબેશને ભ્રામક કહી વિરોધ નોંધાવ્યો હતો. વિપક્ષો સતત ભાજપની સરકાર પર તેમના શાસનકાળમાં દલીતો પર થયેલા અત્યાચારના આંકડા જાહેર કરીને ઘેરી રહ્યા છે.